अहमदाबाद । केंद्रीय कपडा मंत्री स्म्रति ईरानी ने कांग्रेस अध्यक्ष राहुल गांधी को खुली बहस की चुनौती दी है, स्म्रति ने कहा सवा सौ साल पुरानी पार्टी अपने अस्तित्व की लडाई लड रही है इसलिए क्षेत्रिय दलों का सहारा ले रही है। जनधन, डिजिटल इंडिया, मुद्रा योजना, स्टार्टअप व मेक इन इंडिया को सरकार की सफल नीति के रूप में गिनाया, लेकिन महंगाई पर उन्होंने कहा कि सरकार आम आदमी के हित में ही फैसला करेगी।